pythainlp/thai-wiki-dataset-v3 huggingface dataset:
ฟรันซ์ ดยุกแห่งโฮเฮนเบิร์ก

ฟรันซ์ ดยุกแห่งโฮเฮนเบิร์ก (Franz, Duke of Hohenberg)
== พระประวัติ ==
ฟรันซ์ ดยุกแห่งโฮเฮนเบิร์ก ประสูติเมื่อวันที่ 13 กันยายน พ.ศ. 2470 เป็นพระโอรสพระองค์ใหญ่ใน แม็กซิมิเลียน ดยุกแห่งโฮเฮนเบิร์ก และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟีอา ดัชเชสแห่งโฮเฮนเบิร์ก โดยเมือ่แรกประสูตินั้นทรงมีพระยศที่ ฮิสเซอรีนไฮเนส เจ้าชายฟรันซ์แห่งโฮเฮนเบิร์ก โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี
หลังจากการล่มสลายของสถาบันพระมหากษัตริย์ในออสเตรีย พระอิสริยยศทั้งหมดจึงถูกยกเลิก และผู้ที่สืบเชื้อสายจากราชวงศ์นั้นจะต้องมีคำว่า ฟอน ขั้นระหว่างชื่อและราชสกุลนั้นๆ พระนามของพระองค์จึงเป็น ฟันซ์ ฟอน โฮเฮนเบิร์ก
== เสกสมรส ==
ฟรันซ์ ดยุกแห่งโฮเฮนเบิร์ก เสกสมรสกับ เจ้าหญิงเอลิซาเบธ ดัชเชสแห่งโฮเฮนเบิร์ก พระธิดาใน แกรนด์ดัชเชสชาร์ล็อตแห่งลักเซมเบิร์ก ณ เมืองลักเซมเบิร์ก เมื่อวันที่ 9 พฤษภาคม พ.ศ. 2499 โดยเจ้าหญิงเอลิซาเบธนั้น รับพระราชทานพระอิสริยยศที่ ดัชเชสแห่งโฮเฮนเบิร์ก โดยมีพระธิดาดังนี้
เจ้าหญิงอนิตา
เจ้าหญิงโซฟี
เนื่องจากพระองค์นั้นไม่มีพระโอรส ตำแหน่งดยุกแห่งโฮเฮนเบิร์กจึงตกไปเป็นของพระอนุชาคือ จอร์จ ดยุกแห่งโฮเฮนเบิร์ก
ซ
ซ
กองทัพกายอานา

กองทัพกายอานา มีชื่อเรียกอย่างเป็นทางการว่า กองกำลังป้องกันตนเองกายอานา (Guyana Defence Force (GDF)) หน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ
== ประวัติ ==
กองกำลังป้องกันตนเองกายอานา ก่อตั้งขึ้มเมื่อวันที่ 1 พฤศจิกายน ค.ศ. 1965. ซึ่งมีสมาชิกกำลังพลจาก กองกำลังอาสาสมัครบริติชกายอานา, (British Guiana Volunteer Force : BGVF), หน่วยปฏิบัติการพิเศษ (Special Service Unit : SSU), กองกำลังตำรวจบริติชกายอานา (British Guiana Police Force : BGPF) และ พลเรือน. เข้ารับการฝึกภายใต้การดูแลของ ครูฝึกจากกองทัพสหราชอาณาจักร.
มกราคม ค.ศ. 1969 กองทัพได้ทำการปราบปรามการลุกฮือราปุนนูนิ ทางภาคใต้ของกายอานา, ซึ่งรวมถึงการผนวกดินแดนดังกล่าวรวมกับเวเนซุเอลา ในระยะเวลา 3 วีน มีผู้เสียชีวิตจำนวน 70 ถึง 100 คนส่วนใหญ่เป็นฝ่ายตรงข้าม.
ในยามสงบ กองกำลังป้องกันตนเองมีหน้าพัฒนาประเทศ ด้านต่างๆ. รวมถึงการช่วยเหลือด้านมนุษยธรรม; เช่น การรักษาพยาบาล การช่วยเหลือผู้ประสบอุทกภัย การสร้างสาธารณูปโภค และ การคมนาคม โดยเหล่าทหารช่าง.
กำลังพลชั้นประทวน ส่วนใหญ่เป็นอาสาสมัคร สำหรับ นายทหารสัญญาบัตร และ พลทหาร. ได้รับการฝึกจากกองศูนย์ฝึกกองกำลังป้องกันตนเอง, โดยได้รับความร่วมมือทางหารจากกลุ่มประเทศแคริบเบียน ของเครือจักรภพ. นายทหารสัญญาบัตรของกองทัพ ต้องจบหลักสูตรทางทหารจาก : โรงเรียนนายร้อยทหารบกแซนด์เฮิสต์ (ทหารราบ) และ Britannia Royal Naval College (หน่วยยามฝั่ง).
กำลังพลของกองกำลังป้องกันตนเอง ในขั้นต้นจะต้องได้รับการฝึกเพื่อเปลี่ยนจากพลเรือนเป็นทหาร โดยผ่าน กองกำลังประชาชนกายอานา (ปัจจุบันเป็น กองพันที่ 2 กองกำลังสำรองทหารราบ) และ หน่วยบริการแห่งชาติกายอานา.
== อ้างอิง ==
== แหล่งข้อมูลอื่น ==
Official website
ประเทศกายอานา
ก
ก
ก
จอร์จ ดยุกแห่งโฮเฮนเบิร์ก

จอร์จ ดยุกแห่งโฮเฮนเบิร์ก (Georg, Duke of Hohenberg)
== พระประวัติ ==
จอร์จ ดยุกแห่งโฮเฮนเบิร์ก ประสูติเมื่อวันที่ 25 เมษายน พ.ศ. 2472 เป็นพระโอรสใน แม็กซิมิเลียน ดยุกแห่งโฮเฮนเบิร์ก และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟีอา ดัชเชสแห่งโฮเฮนเบิร์ก โดยเมือ่แรกประสูตินั้นทรงมีพระยศที่ ฮิสเซอรีนไฮเนส เจ้าชายจอร์จแห่งโฮเฮนเบิร์ก โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี โดยพระองค์ได้รับการสถปานาเป็นดยุกแห่งโฮเฮนเบิร์ก และพระประมุขแห่งราชวงศ์ฮาพส์บวร์ค ภายหลังการสิ้นพระชนม์ของพระเชษฐา ฟรันซ์ ดยุกแห่งโฮเฮนเบิร์ก โดยเมื่อวัยหนุ่ม พระองค์ทรงเป็นนักการทูต ณ สาธารณรัฐออสเตรีย และอีกหลายประเทศ ก่อนจะได้รับการสถาปนาเป็นสันตะสำนัก จาก สมเด็จพระสันตะปาปาจอห์น ปอลที่ 2
== เสกสมรส ==
พระองค์ทรงเสกสมรสกับ เจ้าหญิงเอเลโอนอร์แห่งอูสปริง-เบร์นเนอร์ เมื่อวันที่ 8 กันยายน พ.ศ. 2503 โดยมีพระบุตรดังนี้
นีโคลัส ดยุกแห่งโฮเฮนเบิร์ก
เจ้าหญิงเฮนเรียตตา
เจ้าชายแม็กซิมิเลียน
== เหรียญในพระองค์ ==
Two Sicilian Royal Family: Bailiff Knight Grand Cross of Justice of the Two Sicilian Royal Sacred Military Constantinian Order of Saint George
ซ
ซ
กุลวิทย์ เลาสุขศรี

กุลวิทย์ เลาสุขศรี ชื่อเล่น ฟอร์ด เป็นบรรณาธิการบริหารนิตยสารแฟชั่นชาวไทย เคยทำงานให้กับนิตยสารแอลของประเทศไทย ในปี 2540 - 2555 ปัจจุบันเป็นบรรณาธิการบริหารให้กับนิตยสารโว้กไทยแลนด์ ตั้งแต่ปี 2556 จนถึงปัจจุบัน เขายังเป็นกรรมการในโครงการของโว้กฮูออนเน็กซ์ เดอะโว้กแฟชั่นฟันด์ และกรรมการตัดสินในรายการเดอะเฟซไทยแลนด์ซีซัน 1-3 นอกจากนี้ยังเป็นคุณน้าแท้ๆของ ฟาง ธนันต์ธรญ์ และ เฟย์ พรปวีณ์ นักร้องวง เฟย์ ฟาง แก้ว อีกด้วย
กุลวิทย์จบการศึกษาสาขาการออกแบบแฟชั่นที่มหาวิทยาลัยนอร์ทเท็กซัส ในรัฐเท็กซัส ประเทศสหรัฐอเมริกา เขาชื่นชอบและติดตามฉลองพระองค์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในวันต่าง ๆ รวมถึงพระราชกรณียกิจเกี่ยวกับผ้าไทย เขายังมีบทบาทเป็นที่ปรึกษาของพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ ในปี 2559 เขาได้จัดงานโว้กกาล่าขึ้นเพื่อยกระดับผ้าไทยท้องถิ่นจากทั่วประเทศ นำรายได้จากการประมูลของโครงการไปช่วยโครงการเดอะโว้กแฟชั่นฟันด์ โดยในงานได้เชิญบุคคลที่มีชือเสียงในด้านวงการบันเทิงและแฟชั่น รวมถึงนักออกแบบจากเชื้อพระวงศ์ คือ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา กุลวิทย์เป็นหนึ่งในบุคคลสำคัญผู้ขับเคลื่อนอุตสาหกรรมแฟชั่นโลก ติดต่อกัน 4 ปี ตั้งแต่ปี พ.ศ. 2558-2561 จัดโดยทีมงานของ Business of Fashion
== ดูเพิ่ม ==
โว้กไทยแลนด์
รายชื่อนางแบบบนปกโว้กไทยแลนด์
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2510
นักเขียนชาวไทย
เจมส์ทาวน์

เจมส์ทาวน์ (Jamestown) อาจหมายถึง
เจมส์ทาวน์ (โรดไอแลนด์) เมืองในนิวพอร์ตเคาน์ตี โรดไอแลนด์ สหรัฐ
เจมส์ทาวน์ (เซนต์เฮเลนา) เมืองในเซนต์เฮเลนา
== ดูเพิ่ม ==
จอร์จทาวน์
หน้าแก้ความกำกวมชื่อสถานที่
ธเนตร เอียสกุล

ธเนตร เอียสกุล หรือ เสี่ยกิมก่าย อดีตรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดหนองคาย และอดีตกรรมการบริหารพรรคสังคมชาตินิยม
ธเนตร เอียสกุล มีบุตรชายเป็นนักการเมือง คือ ฉัตรชัย เอียสกุล และเฉลิมชัย เอียสกุล
== การทำงาน ==
ธเนตร เอียสกุล เป็นนักธุรกิจส่งออกข้าวในภาคตะวันออกเฉียงเหนือ ไปยังประเทศลาว และธุรกิจประกันภัย ในนามบริษัท พุทธธรรมประกันภัย จำกัด
ธเนตร เอียสกุล เริ่มเข้าสู่การทำงานการเมือง โดยร่วมก่อตั้งพรรคสังคมชาตินิยม ซึ่งมีนายประสิทธิ์ กาญจนวัฒน์ เป็นหัวหน้าพรรคและนายฉันท์ จันทชุม เป็นเลขาธิการพรรค และเขาสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในพื้นที่จังหวัดหนองคาย และได้รับเลือกตั้งเป็นสมัยแรก
ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงพาณิชย์
== เครื่องราชอิสริยาภรณ์ ==
== อ้างอิง ==
บุคคลจากจังหวัดหนองคาย
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดหนองคาย
พรรคสังคมชาตินิยม
พศุฑย์ พงศ์พศุตม์

พศุฑย์ พงศ์พศุตม์  (เกิดวันที่ 11 พฤศจิกายน พ.ศ. 2536) เป็นอดีตนักแสดงชาวไทยสังกัด Speed-One และ ช่อง 7 เอชดี เขามีผลงานละครเรื่องแรก คือ เรื่อง ราชนาวีที่รัก เป็นที่รู้จักกันในบทบาท เรือตรีอาวุธ หรือ หน่วยฉลามวาฬ ปัจจุบันเป็นนักแสดงสังกัด เดอะ วัน เอ็นเตอร์ไพรส์
== ประวัติ ==
พศุฑย์ พงศ์พศุตม์   (เกิดวันที่ 11 พฤศจิกายน พ.ศ. 2536)จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ ท่าพระจันทร์
=== การทำงาน ===
เริ่มเข้าสู่วงการบันเทิงเขาเคยไปเป็นนักกีฬาเตะบอลเยาวชนที่อังกฤษ ของทีม แมนเชสเตอร์ซิตี รุ่น 16 ปี เมื่อปี 2008 ต่อมาเริ่มเข้าวงการบันเทิง เขามีโอกาสประกวดเวที Dream Star 2014 ได้รางวัลตำแหน่งขวัญใจรุ่นพี่เขาได้ลงนามสัญญาเป็นในฐานะนักแสดงสังกัดSpeed-Oneและช่อง 7 เอชดีต่อมาเขามีโอกาสร่วมแสดงละคร นายร้อยสอยดาวออกอากาศทางสถานีช่อง 5และผลงานละครเรื่อง คู่หู และ ราชนาวีที่รัก (ละครชุด ภารกิจรัก) ออกอากาศทางสถานีช่อง 7 เอชดีปัจจุบันเขามีผลงานละครและรับงานละครเรื่อยมา
== ผลงาน ==
=== ละครโทรทัศน์ ===
== ละครสั้น ==
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
(2561) ฟ้ามีตา ตอน หมาล่าเนื้อ (ออกอากาศเมื่อวันที่ 22 กันยายน พ.ศ. 2561)
== อ้างอิง ==
== แหล่งข้อมูลอื่น ==
บุคคลจากคณะเศรษฐศาสตร์ มหาวิทยาลัยธรรมศาสตร์
นักแสดงชายชาวไทย
นักแสดงชายชาวไทยในศตวรรษที่ 21
จังหวัดคาปูลูอังดีนากัต

จังหวัดคาปูลูอังดีนากัต (เซบัวโน: Mga Isla sa Dinagat; ซูรีเกา: Mga Puyo nan Dinagat) เป็นจังหวัดหมู่เกาะในเขตคารากา ประเทศฟิลิปปินส์ ตั้งอยู่ทางตอนใต้ของอ่าวเลเต มีอาณาเขตติดต่อกับจังหวัดเลเตทางทิศตะวันตก และติดกับเกาะมินดาเนาทางทิศใต้ เกาะที่สำคัญคือเกาะดีนากัต มีความยาวแนวเหนือ-ใต้ประมาณ  จังหวัดนี้ถูกจัดตั้งขึ้นในปี ค.ศ. 2006 โดยเป็นจังหวัดที่ใหม่เป็นอันดับที่สองของประเทศ รองจากจังหวัดคันลูรังดาเบาที่จัดตั้งในปี ค.ศ. 2013 จุดที่สูงที่สุดในจังหวัดอยู่ที่ภูเขาเรโดนโด ระดับความสูง  จากระดับน้ำทะเล
== อ้างอิง ==
== แหล่งข้อมูลอื่น ==
Charter of the Province of Dinagat Islands (Republic Act No. 9355)
 
ค
เกาะในมหาสมุทรแปซิฟิก
เกาะมินดาเนา
ค
โทกูชิมะ วอร์ติส

โทกูชิมะ วอร์ติส  เป็นสโมสรฟุตบอลอาชีพในประเทศญี่ปุ่น ปัจจุบันกำลังแข่งขันในเจลีก ดิวิชัน 2 สโมสรตั้งอยู่ที่เมืองโทกูชิมะ จังหวัดโทกูชิมะ สนามเหย้าคือ นารูโตะแอทเลติกสเตเดียมในเมืองนารูโตะ
ชื่อ "วอร์ติส" ถูกตั้งขึ้นในปี ค.ศ. 1997 โดยมาจากคำภาษาอิตาลีที่แปลว่าน้ำวน ชื่อนี้ใช้สื่อถึงน้ำวนที่ช่องแคบนารูโตะ
สโมสรนี้เคยมีนักฟุตบอลชาวไทยมาค้าแข้งอยู่ด้วยคือ จักรกฤษ ลาภตระกูล
== ผู้เล่นปัจจุบัน ==
ข้อมูลล่าสุด 14 กรกฎาคม 2019
== ผลงานแบ่งตามฤดูกาล ==
{|class="wikitable" style="text-align:center"
|-bgcolor="#efefef"
!ฤดูกาล!!ลีก!!จำนวนทีม!!อันดับ!!ผู้ชมเฉลี่ยต่อเกม!!เจลีกคัพ!!ถ้วยจักรพรรดิ
|-
|2005||bgcolor=#ffc0a0|J2||12||9||4,366||–||รอบที่ 4
|-
|2006||bgcolor=#ffc0a0|J2||13||13||3,477||–||รอบที่ 4
|-
|2007||bgcolor=#ffc0a0|J2||13||13||3,289||–||รอบที่ 4
|-
|2008||bgcolor=#ffc0a0|J2||15||15||3,862||–||รอบที่ 3
|-
|2009||bgcolor=#ffc0a0|J2||18||9||4,073||–||รอบที่ 2
|-
|2010||bgcolor=#ffc0a0|J2||19||8||4,614||–||รอบที่ 3
|-
|2011||bgcolor=#ffc0a0|J2||20||4||5,207||–||รอบที่ 2
|-
|2012||bgcolor=#ffc0a0|J2||22||15||3,991||–||รอบที่ 3
|-
|2013||bgcolor=#ffc0a0|J2||22||4||4,348||–||รอบที่ 2
|-
|2014||J1||18||18||8,884||รอบแบ่งกลุ่ม||รอบที่ 3
|-
|2015||bgcolor=#ffc0a0|J2||22||14||5,019||–||รอบที่ 4
|-
|2016||bgcolor=#ffc0a0|J2||22||9||4,565||–||รอบที่ 3
|-
|2017||bgcolor=#ffc0a0|J2||22||7||4,979||–||รอบที่ 2
|-
|2018||bgcolor=#ffc0a0|J2||22||11||4,997||–||รอบที่ 3
|-
|2019||bgcolor=#ffc0a0|J2||22||4||5,736||–||รอบที่ 3
|-
|2020||bgcolor=#ffc0a0|J2||22||1|| ||–||
|-
|2021||J1||20||17|| ||–||
|}
อ้างอิง: 
== เกียรติประวัติ ==
เจแปนฟุตบอลลีก: 2
2003, 2004
เจลีก ดิวิชัน 2
* ชนะเลิศ (1): 2020
ชิโกกุฟุตบอลลีก: 4
1978, 1979, 1981, 1989
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
สโมสรฟุตบอลในประเทศญี่ปุ่น
สโมสรกีฬาที่ก่อตั้งในปี พ.ศ. 2498
จังหวัดโทกูชิมะ
สหภาพถ้ำวิทยานานาชาติ

สหภาพถ้ำวิทยานานาชาติ (Union Internationale de Spéléologie; อักษรย่อ: UIS; International Union of Speleology) เป็นองค์การนอกภาครัฐที่ไม่หวังผลกำไรที่จัดตั้งขึ้นในปี ค.ศ. 1965 เกี่ยวกับความคิดริเริ่มของที่ประชุมถ้ำวิทยานานาชาติ (จัดขึ้นทุกสี่ปีนับตั้งแต่ ค.ศ. 1949) เพื่อส่งเสริมการปฏิสัมพันธ์ระหว่างถ้ำวิทยาทางเทคนิคและวิชาการ จากหลากหลายเชื้อชาติเพื่อวัตถุประสงค์ในการพัฒนาและประสานงานด้านถ้ำวิทยาระหว่างประเทศในด้านวิทยาศาสตร์, เทคนิค, วัฒนธรรม และเศรษฐกิจทั้งหมด สมาชิกที่ลงคะแนนเสียงประกอบด้วยตัวแทนจากประเทศสมาชิกแต่ละประเทศที่เป็นตัวแทนของนักดำถ้ำ และผู้ศึกษาเกี่ยวกับถ้ำของประเทศนั้น ๆ มากกว่าการเป็นหน่วยงานระดับชาติอย่างเป็นทางการ
กิจกรรมนี้เกิดขึ้นในหลายคณะกรรมาธิการและคณะทำงาน เช่น คณะกรรมาธิการสารสนเทศสหภาพถ้ำวิทยานานาชาติ ก่อตั้งเมื่อปี ค.ศ. 1986 คณะกรรมการถ้ำวิทยาและอุทกธรณีวิทยา คาสต์ และคณะกรรมการการถือกำเนิดของถ้ำ
ทั้งนี้ สหภาพถ้ำวิทยานานาชาติเป็นผู้เผยแพร่วารสารอินเตอร์เนชันแนลเจอร์นัลออฟสปีลีโอโลจี
== อ้างอิง ==
== แหล่งข้อมูลอื่น ==
International Union of Speleology (UIS)
องค์การกิจกรรมสำรวจถ้ำ
องค์การที่ก่อตั้งในปี พ.ศ. 2508
บิลบอร์ดมิวสิกอะวอดส์

บิลบอร์ดมิวสิกอะวอดส์ (Billboard Music Awards) เป็นงานมอบรางวัลที่จัดขึ้นโดยบิลบอร์ด สิ่งพิมพ์และผู้จัดอันดับที่ครอบคลุมธุรกิจดนตรี บิลบอร์ดมิวสิกอวอร์ดจัดขึ้นทุกปีตั้งแต่ปี ค.ศ. 1990 ในเดือนธันวาคม จนกระทั่งหยุดไปในปี 2006 และกลับมาอีกครั้งในปี 2011 โดยจัดขึ้นประจำปีในช่วงเดือนพฤษภาคม
==พิธีมอบรางวัล==
==อ้างอิง==
==แหล่งข้อมูลอื่น==
บิลบอร์ดมิวสิกอะวอด
บิลบอร์ด
รางวัลดนตรี
VEI

redirect สถาบันการอาชีวศึกษา
VEIA

redirect สถาบันการอาชีวศึกษาเกษตร
มิโนรุ ยามาซากิ

มิโนรุ ยามาซากิ (Minoru Yamasaki; 1 ธันวาคม 1912 – 6 กุมภาพันธ์ 1986) เป็นสถาปนิกชาวอเมริกัน เป็นที่รู้จักในฐานะผู้ออกแบบอาคารเวิลด์เทรดเซ็นเตอร์ในนิวยอร์กและโครงการอาคารขนาดใหญ่หลายโครงการ ยามาซากิเป็นหนึ่งในสถาปนิกที่โดดเด่นในศตวรรษที่ 20 เขาและเพื่อนสถาปนิก เอ็ดเวิร์ด เดอเรลล์ สโตน ถือเป็นบุคคล 2 คนที่เป็นผู้เชี่ยวชาญ "รูปแบบนิยมสมัยใหม่" (New Formalism)
==อ้างอิง==
สถาปนิกชาวอเมริกัน
เอกซ์เอกซ์เอกซ์เทนเทสซิยอน

จาห์เซห์ ดเวย์น ริคาร์โด ออนฟรอย (Jahseh Dwayne Ricardo Onfroy; 23 มกราคม ค.ศ. 1998 – 18 มิถุนายน ค.ศ. 2018) หรือรู้จักในชื่อ เอกซ์เอกซ์เอกซ์เทนทาซิออน (XXXTentacion, มักเขียนเป็นตัวพิมพ์ใหญ่ทั้งหมด) และเรียกอย่างง่ายว่า เอกซ์ เป็นแร็ปเปอร์ นักร้อง และนักแต่งเพลงชาวอเมริกัน
เกิดที่เมืองแพลนเทชัน รัฐฟลอริดา เอกซ์เอกซ์เอกซ์เทนทาซิออนใช้เวลาวัยเยาว์ที่เมืองเลาเดอร์ฮิลล์ เขาเริ่มแต่งเพลงหลังจากออกจากสถานพินิจเยาวชน และออกเพลงแรกทางซาวด์คลาวด์ในเดือนมิถุนายน 2013 ชื่อเพลง "News/Flock" เขาถือว่าได้รับความนิยมในหมู่เพลงแร็ปในซาวด์คลาวด์ และดนตรีแทรปที่ใช้องค์ประกอบของดนตรีโลไฟกับเครื่อง 808 ที่ฟังดูหยาบคาย
เอกซ์เอกซ์เอกซ์เทนเทสซิยอนออกอัลบั้มชุดแรกชื่อ 17 เมื่อ 26 มีนาคม ค.ศ. 2018 ขึ้นอันดับ 1 บนชาร์ตบิลบอร์ด 200 มีซิงเกิล "Sad!" และ "Changes" ขึ้นอันดับ 1 และ 18 บนชาร์ตบิลบอร์ด ฮอต 100 ตามลำดับ
เมื่อวันที่ 18 มิถุนายน 2018 เอกซ์เอกซ์เอกซ์เทนเทสซิยอนถูกฆาตกรรมจากการยิง หลังจากเดินออกจากร้านจำหน่ายจักรยานยนต์ในเดียร์ฟีลด์บีช รัฐฟลอริดา
==เชิงอรรถ==
==อ้างอิง==
แร็ปเปอร์อเมริกัน
ผู้อารักขามัสยิดศักดิ์สิทธิ์ทั้งสอง

ผู้อารักขามัสยิดศักดิ์สิทธิ์ทั้งสอง (Custodian of the Two Holy Mosques, ชื่อย่ออังกฤษ CTHM; خَادِمُ ٱلْحَرَمَيْنِ ٱلشَّرِيفَيْنِ) บางครั้งอาจจะแปลเป็น ผู้รับใช้สองสถานที่ศักดิ์สิทธิ์ หรือ ผู้ปกป้องสองเมืองศักดิ์สิทธิ์ เป็นการปกครองแบบราชวงศ์ที่ใช้กันเกือบทั้งผู้นำโลกอิสลาม รวมถึงราชวงศ์อัยยูบิด, มัมลูก, ออตโตมัน และพระมหากษัตริย์ซาอุดีอาระเบียในช่วงปัจจุบัน บางครั้งมีการเทียบตำแหน่งนี้กับเคาะลีฟะฮ์อิสลาม โดยพฤตินัย> ชื่อนี้ได้ให้กับผู้ปกรองที่ปกป้องสถานที่ศักดิ์สิทธิ์ของอิสลามทั้งสองแห่ง คือ: มัสยิดใหญ่แห่งมักกะฮ์ (اَلْمَسْجِدُ ٱلْحَرَامُ|Al-Masjid al-Ḥarām|links=no, "มัสยิดอันศักดิ์สิทธิ์") ในมักกะฮ์ และมัสยิดอันนะบะวี (اَلْمَسْجِدُ ٱلنَّبَوِيُّ|Al-Masjid an-Nabawī|links=no) ในมะดีนะฮ์ ซึ่งทั้งสองเมืองอยู่ในฮิญาซ บริเวณคาบสมุทรอาหรับ
== ประวัติศาสตร์ ==

เชื่อกันว่าคนแรกที่ใช้ตำแหน่งนี้คือเศาะลาฮุดดีน
หลังจากชนะราชวงศ์มัมลูกและปกครองมักกะฮ์และมะดีนะได้เมื่อ ค.ศ.1517 สุลต่านเซลิมที่ 1 แห่งจักรวรรดิออตโตมันได้สร้างชื่อใหม่แทน Ḥākimü'l-Ḥaremeyn (حَـاكِـمُ الْـحَـرَمَـيْـن, ผู้ปกครองสองมัสยิดอันศักดิ์สิทธิ์) เป็นชื่อ Ḫādimü'l-Ḥaremeyn (خَـادِمُ الْـحَـرَمَـيْـن; ผู้รับใช้สองเมืองอันศักดิ์สิทธิ์)
กษัตริย์องค์แรกของประเทศซาอุดีอาระเบียที่ใช้ตำแหน่งนี้คือ สมเด็จพระราชาธิบดีฟัยศ็อล บิน อับดัลอะซีซ อาล ซะอูด (1906–1975) ส่วนคอลิด ทายาทของพระองค์ ไม่ใช้ชื่อนี้ แต่หลังจากนั้นฟะฮด์ใช้ชื่อนั้นใหม่พร้อมกับคำนำหน้า "สมเด็จ" สมเด็จพระราชาธิบดีซัลมาน บิน อับดุลอะซีซ อาล ซะอูด กษัตริย์องค์ปัจจุบัน ได้ใช้ชื่อเดียวกันหลังจากการสวรรคตของสมเด็จพระราชาธิบดีอับดุลลอห์ บิน อับดัลอะซิซ อาล สะอูด เมื่อวันที่ 23 มกราคม ค.ศ.2015
== อ้างอิง ==
บอยพาโบล

บอยพาโบล (Boy Pablo) เป็นวงจากนอร์เวย์ นำโดยนิโคลัส พลาโบล มูโญซ นักร้อง-นักแต่งเพลงจากแบร์เกน ประเทศนอร์เวย์
==ประวัติ==
มูโญซ มีครอบครัวที่มาจากชิลี เขาเติบโตในแบร์เกน ศึกษาระดับมัธยมที่ Kongshaug Musikkgymnas โรงเรียนดนตรีเอกชนใกล้เมืองออซ เขาก่อตั้งโปรเจกต์ บอยพาโบล ในเดือนธันวาคม 2015 และได้รับความสนใจครั้งแรกในนอร์เวย์ปี 2016 และได้ทุนการศึกษาแบร์เกนเฟสต์ จำนวน 35,000 โครนนอร์เวย์
มูโญซ ได้รับความสนใจอย่างกว้างขวางในปี 2017 เมื่อเพลงและวิดีโอ "Everytime" ออกมา เดิมเขาอัปโหลดบนยูทูบในเดือนพฤษภาคม 2017 จะมียอดการดูไม่กี่พัน แต่เมื่อมีการตั้งกระทู้ในเรดดิต ทำให้มียอดเพิ่มเป็น 25,000 จากนั้นก็เป็นกระแสไวรอล เป็นคลิปแนะนำตามระบบอัลกอริทึมของยูทูบในเดือนตุลาคม 2017 ทำให้มียอดการดูหลายล้านครั้ง
บอยพาโบล ออกอีพี มีเพลง 6 เพลง ใช้ชื่อชุด Roy Pablo ในเดือนพฤษภาคม 2017 โดยรวมเพลง "Everytime" ไว้ด้วย เขาออกซิงเกิล "Losing You" ในเดือนมีนาคม 2018 เขาแสดงคอนเสิร์ตครั้งแรกนอกนอร์เวย์เป็นครั้งแรก โดยทัวร์ในยุโรปในเดือนมีนาคมและเมษายน 2018 เขายังบันทึกเพลงในฐานะศิลปินเดี่ยว และวงได้แสดงสดร่วมกับอดีตเพื่อนร่วมชั้นสมัยมัธยม โดยสมาชิกวงมีด้วยกันถึง 5 คน อาทิ นิโคลัสนักร้องนำ เกเบรียลเล่นกีตาร์ เฮนริกเล่นเบส เอริกเล่นคีย์บอร์ด และซิกมุนด์เล่นกลอง
วงออกทัวร์ในสหรัฐและแคนาดาช่วงเดือนกรกฎาคม 2018
==ผลงาน==
===สตูดิโออัลบั้ม===
Wachito Rico (2020)
===อีพี===
Roy Pablo (2017)
Soy Pablo (2018)
==อ้างอิง==
==แหล่งข้อมูลอื่น==
Official website: boypablo.com
นักดนตรีชาวนอร์เวย์
ชาวนอร์เวย์เชื้อสายชิลี
บุคคลจากบาร์เกิน
โพสต์ มาโลน

ออสติน ริชาร์ต โพสต์ (Austin Richard Post; เกิด 4 กรกฎาคม ค.ศ. 1995) หรือชื่อในวงการคือ โพสต์ มาโลน (Post Malone) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน
มาโลนเริ่มต้นอาชีพด้านดนตรีในปี 2011 และได้รับการยอมรับจากซิงเกิลเปิดตัว "ไวต์ไอเวอร์สัน" ในปี 2015 เพลงขึ้นถึงอันดับ 14 บนบิลบอร์ด ฮอต 100 ซึ่งนำไปสู่การเซ็นสัญญากับรีพับลิกเรเคิดส์ และออกอัลบั้มชุดแรกชื่อ สโตนี มีซิงเกิลที่ได้รับแผ่นเสียงเพชรอย่าง "คอนแกรตส์ทูเลชันส์" (ร้องรับเชิญโดยควาโว) ซึ่งสร้างสถิติเป็นเวลาหลายสัปดาห์ (77) บนชาร์ตบิลบอร์ด ท็อปอาร์แอนด์บี/ฮิปฮอป อัลบั้ม อัลบั้มชุดที่สอง เบียร์บงส์แอนด์เบนต์ลีย์ (2018) เปิดตัวที่อันดับหนึ่งบนบิลบอร์ด 200 และสร้างสถิติการสตรีมมิงมากมาย นอกจากนั้นยังมีซิงเกิลอันดับหนึ่งบนบิลบอร์ดฮอต 100 อย่าง "ร็อกสตาร์" (ร้องรับเชิญโดยทเวนตีวันซาเวจ) และ "ไซโค" (ร้องรับเชิญโดยไทดอลลาไซน์) และได้รับการเสนอชื่อเข้าชิงรางวัลอัลบั้มแห่งปีที่งานประกาศรางวัลแกรมมี 2019
ซิงเกิลอันดับหนึ่งซิงเกิลที่สามของเขา "ซันฟลาวเวอร์" (กับสวาต ลี) เป็นซิงเกิลประชาสัมพันธ์และซิงเกิลนำประกอบภาพยนตร์เรื่อง  ผงาดสู่จักรวาล-แมงมุม (2018) และยังบรรจุอยู่ในอัลบั้มชุดที่สามของมาโลน ฮอลลีวูดส์บลีดดิง  (2019) อัลบั้มนี้เป็นอัลบั้มอันดับหนึ่งครั้งที่สองของเขา ซิงเกิลที่สอง "เซอร์เคิลส์" ขึ้นถึงอันดับหนึ่งและสร้างสถิติเป็นเวลาหลายสัปดาห์ (39) ในสิบอันดับแรกบนชาร์ตฮอต 100 อัลบั้มชุดที่สี่ ทเวลฟ์กะรัตทูธเอค วางจำหน่ายในเดือนมิถุนายน 2022 นำโดยซิงเกิลสิบอันดับแรกในสหรัฐ "ไอไลก์ยู (อะแฮปปีเออร์ซอง)" (ร้องรับเชิญโดยโดจา แคต) และ "วันไรต์นาว" (กับเดอะวีกเอนด์)
==อ้างอิง==
แร็ปเปอร์อเมริกัน
ชาวอเมริกันเชื้อสายอิตาลี
ชาวอเมริกันเชื้อสายชนพื้นเมืองอเมริกัน
แร็ปเปอร์ชาวอเมริกันในศตวรรษที่ 21
บุคคลจากซีราคิวส์
ถ้ำเวียร์ยอฟกินา

ถ้ำเวียร์ยอฟกินา (Пещера Верёвкина, ვერიოვკინას გამოქვაბული) เป็นถ้ำที่ลึกที่สุดในโลกเท่าที่รู้จัก ตั้งอยู่เหนือระดับน้ำทะเล 2,309 เมตร ในเทือกเขา Arabika Massif ใน Gagra Range ใน Western Caucasus ในกากรา เขตอับคาเซีย ประเทศจอร์เจีย ทางเข้าตั้งอยู่ระหว่างภูเขา Krepost (2384 เมตร) และ Zont (2382 เมตร)
อยู่ใกล้ทางตีนเขา Krepost มากกว่า ทางเข้ามีความลึก 32 เมตร
== การตั้งชื่อ ==
ในปี 1968 ถ้ำได้มีชื่อว่า S-115 ซึ่งภายหลังได้เปลี่ยนเป็น P1-7 และในปี 1986 ได้เปลี่ยนชื่อตามนักสำรวจถ้าและนักดำน้ำถ้ำอะเลคซันดร์ เวียร์ยอฟกิน ที่ได้เสียชีวิตในปี 1983 ระหว่างสำรวจแอ่งถ้ำ (siphon) ในถ้ำ Su-Akan ที่ Sary-Tala massif, สาธารณรัฐคาบาร์ดีโน-บัลคาเรีย ประเทศรัสเซีย

== ประวัติการสำรวจ ==
ค.ศ. 1968 – ถ้ำถูกค้นพบโดยนักสำรวจถ้ำจากครัสโนยาสค์ ซึ่งก็ได้ลงสำรวจไปถึง 115 เมตรและชื่อ S-115 ในแผนที่
1982 – ถ้ำได้ถูกสำรวจเป็นครั้งที่สองโดยชมรมสำรวจถ้ำ (speleoclub) "Perovo" จากมอสโกและได้เปลี่ยนชื่อเป็น P1-7
1983–1986: นักสำรวจถ้ำจากกลุ่มเดียวกันได้ทำการสำรวจต่อจนถึงความลึก 440 เมตร
1986–2000: ไม่มีการสำรวจเกิดขึ้น
2000–2015: ชมรมสำรวจถ้ำ "Perovo" และทีม "Perovo-speleo" ได้ทำการสำรวจต่อจนถึงจุดใต้สุดของถ้ำ แต่อย่างไรก็ตาม ถ้ำก็ยังคงมีความลึกที่ 440 เมตร
สิงหาคม 2015 – นักสำรวจถ้ำจากชมรมสำรวจถ้ำ "Perovo" ได้ทำการค้นพบแขนงใหม่ของถ้ำ ความลึกที่แน่นอนของมันคือ 156 เมตร ทำให้มีการสำรวจเพิ่มขึ้นในภายหลัง
มิถุนายน 2016 – ทีมสำรวจ "Perovo-speleo" ได้ทำการสำรวจถึงความลึก 630 เมตร
สิงหาคม 2016 – ทีมสำรวจร่วมของ "Perovo-speleo" และ "Perovo" speleoclub ได้ถึงความลึก 1,010 เมตร
ตุลาคม 2016 – การสำรวจของทีม "Perovo-speleo" ทำให้ถ้ำได้มีความลึก 1,350 เมตร
กุมภาพันธ์ 2017 – การสำรวจของทีม "Perovo-speleo" ได้ถึงระดับความลีก 1,832 เมตร ทำให้เป็นถ้ำที่ลึกเป็นอันดับที่สองของโลกแซงถ้ำ Krubera (Voronya)
ช่วงเริ่มต้นของสิงหาคม 2017 – ชมรมสำรวจถ้ำ "Perovo" ได้สำรวจจนถึงความลึก 2,151 เมตรค้นพบทางยาวเป็นแนวนอน เวียร์ยอฟกินากลายเป็นถ้ำที่ลึกมาก (มากกว่า 2 กิโลเมตร) อันดับที่สอง และเป็นถ้ำที่ลึกที่สุดที่สามารถเข้าถึงได้โดยไม่ใช้อุปกรณ์ดำน้ำ
ช่วงหลังของสิงหาคม 2017 – ทีม "Perovo-speleo"ได้ลงไปถึงระดับความลึก 2,204 เมตร ทำให้กลายเป็นถ้ำที่ลึกที่สุดในโลก รวมถึงได้ค้นพบเส้นทางแนวนอนใต้ -2,100 เมตรและได้ถูกสำรวจแล้ว
มีนาคม 2018 – การสำรวจเพิ่มเติมจากทีมเดียวกันได้เพิ่มเส้นทางลงแผนที่ถ้ำมากกว่ากิโลเมตร รวมถึงได้วัดระดับความลึกของ "The last Nemo station" ที่เป็นบ่อน้ำท้ายสุด ซึ่งลึก 8.5 เมตรทำให้ความลึกรวมของถ้ำถึง 2,212 เมตร
== ดูเพิ่ม ==
รายชื่อถ้ำที่ลึกที่สุด
== อ้างอิง ==
ระบบข้อมูล CAVES (ภาษารัสเซีย)
ถ้ำในประเทศจอร์เจีย
ถ้ำหินปูน
ไมเคิล คอนแลน

ไมเคิล คอนแลน (Michael Conlan)  ชื่อจริง ไมเคิล จอห์น คอนแลน (Michael John Conlan) นักมวยสากลสมัครเล่นชาวไอร์แลนด์ เกิดเมื่อ 19 พฤศจิกายน พ.ศ. 2534 ที่เบลฟาสต์ สหราชอาณาจักร ติดทีมชาติไอร์แลนด์เข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2555 ในรุ่นฟลายเวท รอบแรก ได้บาย รอบสอง ชนะ ดูเก มิกาห์ จาก กานา เมื่อ 3 สิงหาคม รอบก่อนรองชนะเลิศ ชนะ นอร์ดิน อูบาอาลี จาก ฝรั่งเศส เมื่อ 7 สิงหาคม รอบรองชนะเลิศ แพ้ โรเบย์ซี รามิเรซ จาก คิวบา เมื่อ 10 สิงหาคม ได้เหรียญทองแดง ครั้งที่ 2 โอลิมปิก พ.ศ. 2559 ในรุ่นแบนตัมเวท รอบแรก ได้บาย รอบสอง ชนะ อารัม อะวักยัน จาก อาร์เมเนีย เมื่อ 14 สิงหาคม รอบก่อนรองชนะเลิศ แพ้ วลาดิมีร์ นิกิติน จากรัสเซีย เมื่อ 16 สิงหาคม ไม่ได้เหรียญรางวัล คอนแลนไม่พอใจผลการตัดสินในครั้งนี้ การประท้วงอย่างรุนแรงทำให้เขาถูกคว่ำบาตรจากคณะกรรมการโอลิมปิกสากล หลังจากกีฬาโอลิมปิก พ.ศ. 2559 คอนแลนตัดสินใจขึ้นชกมวยสากลอาชีพใน พ.ศ. 2560
==อ้างอิง==
นักมวยสากลสมัครเล่นชาวไอร์แลนด์
นักมวยสากลสมัครเล่นในโอลิมปิกฤดูร้อน 2016
นักกีฬาเหรียญทองแดงโอลิมปิก
นักมวยสากลผู้ไม่เคยแพ้ใคร
นักมวยสากลชาวไอร์แลนด์
บุคคลจากเบลฟาสต์
มิคาอิล อโลยัน

มิคาอิล อโลยัน (Mikhail Aloyan) ชื่อจริง มิคาอิล ซูเรโนวิช มิซา อโลยัน (Mikhail Surenovich "Misha" Aloyan; Михаил Суренович Алоян ) นักมวยสากลสมัครเล่นชาวรัสเซีย เกิดเมื่อ 23 สิงหาคม พ.ศ. 2531 ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2555 ที่ ลอนดอน ประเทศอังกฤษ ในรุ่นฟลายเวท รอบแรก ได้บาย รอบสอง ชนะ ซามีร์ บราฮิมี จาก แอลจีเรีย เมื่อ 3 สิงหาคม รอบก่อนรองชนะเลิศ ชนะ เจย์เวียร์ ซินตรัน จาก เปอร์โตริโก เมื่อ 7 สิงหาคม รอบรองชนะเลิศ แพ้ ญามบายาริน ทอกส์ซอสต์ จากมองโกเลีย เมื่อ 10 สิงหาคม ได้เหรียญทองแดง ครั้งที่ 2 โอลิมปิก พ.ศ. 2559 ที่ รีโอเดจาเนโร ประเทศบราซิล ในรุ่นฟลายเวท รอบแรก ได้บาย รอบสอง ชนะ อาลี กอนกี จาก ฝรั่งเศส เมื่อ 15 สิงหาคม รอบก่อนรองชนะเลิศ ชนะ เซยเบอร์ อาวีลา จาก โคลัมเบีย เมื่อ 17 สิงหาคม รอบรองชนะเลิศ ชนะ หู เจียงกวน จากจีน เมื่อ 19 สิงหาคม รอบชิงชนะเลิศ แพ้ ชาโคบิดิน ซอยรอฟ จาก อุซเบกิสถาน เมื่อ 21 สิงหาคม แต่ถูกริบเหรียญเงินเพราะไม่ผ่านการตรวจสารกระตุ้น เมื่อ 8 ธันวาคม พ.ศ. 2559
หลังจากนั้น อโลยันหันไปชกมวยสากลอาชีพ ใน พ.ศ. 2560 และได้ครองแชมป์ WBC เข็มขัดเงินในรุ่นซูเปอร์ฟลายเวท ก่อนจะสละแชมป์ และได้ครองแชมป์ WBA International (แชมป์นานาชาติ WBA) รุ่นแบนตั้มเวท ใน พ.ศ. 2560
==อ้างอิง==
นักมวยสากลสมัครเล่นชาวรัสเซีย
นักมวยสากลสมัครเล่นในโอลิมปิกฤดูร้อน 2016
นักกีฬาเหรียญทองแดงโอลิมปิก
นักมวยสากลชาวรัสเซีย
มูร์มันสค์

มูร์มันสค์ (Му́рманск|p=ˈmurmənsk) เป็นเมืองท่าของประเทศรัสเซีย เป็นเมืองการปกครองหลักของแคว้นมูร์มันสค์ โดยตั้งอยู่บนเนินเขาทั้งสองแห่งและริมฝั่งของอ่าวเว้าแหว่งหรืออ่าวฟยอร์ด Kola Bay ปากทางเข้าของปากแม่น้ำสู่ทะเลแบเร็นตส์ ส่วนใหญ่อยู่บนฝั่งตะวันออกของปากทางเข้า อยู่ทางตอนเหนือของคาบสมุทร Kola ที่กลมซึ่งครอบคลุมพื้นที่ส่วนใหญ่ของแคว้น (ปกครองตนเองกึ่งอิสระ) เมืองนี้อยู่ห่างจากชายแดนนอร์เวย์ไป 67 ไมล์ (108 กม.) และห่างจากชายแดนฟินแลนด์ 113 กิโลเมตร (182 กม.) เมืองนี้ตั้งชื่อตามชายฝั่ง Murman ชื่อเก่าแก่ภาษานอร์เวย์ในภาษารัสเซีย
ประโยชน์จากกระแสน้ำอุ่น ทำให้มูร์มันสค์มีลักษณะคล้ายกับเมืองขนาดใหญ่ในทางตะวันตกของรัสเซีย โดยมีทางหลวงและทางรถไฟเข้าสู่ส่วนอื่น ๆ ของยุโรป และระบบรถไฟฟ้าล้อยางที่อยู่เหนือสุดในโลก ละติจูดทางตอนเหนือ 68 ° 58'N ทำให้มูร์มันสค์อยู่ทางเหนือของวงกลมอาร์กติก 2 ° โดยอยู่ที่ประมาณ 66 ° 33'N การเชื่อมต่อของเมืองแตกต่างกับการแยกของท่าเรืออาร์กติก Dikson และ ดินแดนครัสโนยาสค์ ในไซบีเรียบนชายฝั่งของทะเลคารา และ Iqaluit, Nunavut ในแคนาดาบน Baffin Island ในอ่าว Frobisher bay นอกทะเลลาบราดอร์ สภาพภูมิอากาศในมูร์มันสค์มีช่วงฤดูหนาวที่เต็มไปด้วยหิมะและมีการกลั่นกรองโดยน่านน้ำที่ปราศจากน้ำแข็งโดยรอบ
== อ้างอิง ==
== แหล่งข้อมูลอื่น ==
Official website of Murmansk 
News of Murmansk 
Interactive map of Murmansk 
Barentsnova.com, Murmansk business news, statistics
Atomic ice breaker fleet
Murmansk's gorgeous garages — a photo journal by BBC news journalist Jorn Madslien
Views of Murmansk group on Flickr
Video overview of Murmansk in English, 4½ minutes, 2009
Murmansk State Technical University
British North Russian Expeditionary Force 1918–1919 (based at Murmansk)
"Big-dollar deals tempt Arctic firms" BBC article on the energy industry's effect on Murmansk
เมืองในประเทศรัสเซีย
มูร์มันสค์โอบลาสต์